**OBČINSKEMU SVETU OBČINE MARKOVCI**

Občinskemu svetu občine Markovci podajam odgovore oz. dopolnitve odgovorov na postavljena vprašanja svetnikov.

K točki 2 zapisnika 2. redne seje z dne 4.2.2015:

1. Svetnik Marjan Meglič je ponovno opozoril, kdaj se bodo uredili revizijski jaški v

Prvencih.

ODGOVOR:

Posedke ob revizijskih jaških bomo sanirali takoj, ko bodo vremenske razmere dopuščale, to je v zgodnjih spomladanskih dneh.

1. Zvonko Črešnik je opozoril, da je potrebno nujno pregledati in urediti robnike na pločnikih v Borovcih.

ODGOVOR:

Poškodovane robnike bomo zamenjali, takoj ko zimska vzdrževalna služba končala z deli.

1. Glede na to, ker imamo v občini posodobljeno večino javne razsvetljave z LED svetili, je g. Črešnik predlagal, da se pripravi analiza sredstev porabljenih za plačilo računov za javno razsvetljavo in da bi začeli razmišljati, da javne razsvetljave ne bi ugašali.

ODGOVOR:

Ne gre samo za posodobitev JR, kar nekaj aktivnosti z vidika varčevanja z energenti je bilo izvedenih v zadnjih nekaj letih na območju občine Markovci. Celotno poročilo o izvedenih ukrepih in morebitnih prihrankih bo predstavljeno v Letnem poročilu o izvajanju LEK-a (Letnega energetskega koncepta), ki bo dokončno izdelan v mesecu marcu in bo predstavljen Občinskemu svetu občine Markovci na prvi naslednji seji. V tem poročilu bodo predstavljeni tudi ukrepi in morebitni prihranki porabe električne energije za potrebe JR. Ne glede na morebitne prihranke, pa varčevalnega režima osvetlitve JR ne bomo spreminjali, kar pomeni, da se bodo svetila v nočnem času (ob programirani uri) še naprej ugašala. K zmanjšanju svetlobne onesnaženosti nas zavezuje tudi Uredba o mejnih vrednostih svetlobnega onesnaževanja okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US in 33/07 – ZPNačrt).

1. Maksi Sakelšek je opozoril, da je potrebno zasuti jarek v Vopošnici, ki je nastal pri izgradnji kanalizacije.

ODGOVOR:

Omenjeni odvodni jarek ne predstavlja prometne ogroženosti, intenzivno pa odvaja meteorne vode iz omenjene ceste.

1. David Gabrovec je postavil vprašanje, kdaj bodo izplačila za zemljišča za izgradnjo pločnika v Borovcih.

ODGOVOR:

V delu izvedbe pločnika je bila opravljena odmera v sklopu ekspropriacije državne ceste in sicer v letih 2009 in 2010. Po izdanih odločbah je razvidno, da se pri izgradnji pločnika ni posegalo v privatna zemljišča. Res pa je, da je Občina Markovci po izgradnji pločnika ponovno označila mejnike, saj so bili med izgradnjo pločnika le ti odstranjeni. Z izgradnjo pločnika se ni posegalo v privatno lastnino, zato tudi odkup zemljišč ni bil potreben.

1. Zvonko Črešnik je povedal, da je bilo na občnem zboru PGD v Sobetincih povedano, da dobivajo visoke položnice elektrike za ogrevanje s toplotno črpalko. Predlagal je, da se spremlja poraba elektrike in se morda zaprosi za spremembo moči elektrike.

ODGOVOR:

Z dobaviteljem el. energije potekajo pogovori o morebitnem zmanjšanju zakupljene el. moči. Distributer nas je opozoril, da je preuranjeno odločati o smiselnosti zmanjševanja zakupljene moči, saj se trenutna meritev izvaja na osnovi konične moči, kar je z vidika celoletne meritve ugodnejše, manj ugodno pa v zimskem obdobju. Z zmanjšanjem zakupljene moči sicer zapademo v nižji obračunski režim, ki je čez celoletno obdobje nespremenjen, čeprav zakupljene el. energije v poletnih mesecih za ogrevanje ne potrebujemo.

Strošek ogrevanja lahko zmanjšamo tudi z optimalnim režimom ogrevanja, kot je optimizacije nastavitve temperature ogrevanja, temperiranje objekta v času nižje tarife (v nočnem času), optimizacije vračanja toplote v delu rekuperacije…. Za optimalno nastavitev je potrebno določeno obdobje spremljanja vseh parametrov, kot že omenjeno, tudi morebitnim zmanjšanjem zakupljene moči.

Datum:12.02.2015

Pripravil:

Branko Zorko